******

***-* CONSILIUL LOCAL *-***

***Comuna Grădiştea, Judeţul Vîlcea***

***Tel:0250/867072 ; Tel/ Fax : 0250/867009***

***e-mail: gradistea@vl.e-adm.ro***

**[www.primariagradisteavalcea.ro](http://www.primariagradisteavalcea.ro)**



**HOTĂRÂREA Nr. 27**

PRIVIND: alegerea președintelui de ședință pentru perioada

august-octombrie 2021

Consiliul Local Grădiştea, întrunit în şedința ordinară din data de 30 iulie 2021, la care participă un număr de 10 consilieri din totalul de 11 consilieri în funcţie ;

Văzând ca potrivit Hotărârii Consiliului Local Grădiștea cu nr. 14/21.04.2021, este ales președinte de ședintă d-nul Dabu Vasile;

Luând în dezbatere proiectul de hotărâre, referatul de aprobare al Primarului comunei Grădiștea nr. 4129/16.06.2021, raportul de specialitate al secretarului general al comunei Grădiștea, înregistrat la nr. 4130/16.06.2021 prin care se aduce la cunostinţă faptul că se impune alegerea unui preşedinte de şedinţă pe o perioada de cel mult 3 luni, în conformitate cu prevederile art. 123 alin. 1 din O.U.G. nr. 57/2019 **privind Codul administrativ,** cu modificările şi completările ulterioare.

Având în vedere rapoartele de avizare ale comisiilor Consiliului Local, prin care se propune admiterea proiectului de hotărâre;

Văzând raportul de avizare a legalităţii proiectului de hotărâre, întocmit de secretarul general al comunei Grădiştea, înregistrat sub nr.4131/16.06.2021;

Respectând procedura Legii nr.52/2002 privind transparenţa decizională în administrația publică, în baza procesului-verbal de afișare nr.4133/16.06.2021;

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

În conformitate cu dispozițiile art.123, alin.(1) din Ordonanța de Urgență a Guvernului nr.57/2019, privind Codul Administrativ, cu modificările şi completările ulterioare;

În temeiul art. 139, alin. (1) și art.196 alin.(1) lit.a din O.U.G. nr. 57/2019 privind Codul Administrativ, cu modificările şi completările ulterioare, cu un număr de 10 voturi “pentru”, cu un număr de 0 voturi “împotrivă”, cu un număr de 0 voturi “abțineri”, adoptă următoarea:

**H O T Ă R Â R E**

**Art.1.**Se alege domnul consilier local Dițoiu Ion preşedinte de şedinţă, pentru perioada august-octombrie 2021 şi în această calitate va conduce şedinţele consiliului local şi va semna hotărârile adoptate de acesta.

**Art.2**. Președintele de ședintă prevăzut la art.1 exercită următoarele atribuții principale:

a)conduce ședințele consiliului local;

b) supune votului consilierilor locali proiectele de hotărâri și anunță rezultatul votării, cu precizarea voturilor pentru, a voturilor împotriva și a abținerilor numărate și evidențiate de secretarul general al comunei în procesul-verbal al ședinței;

c) semnează procesul-verbal al ședinței;

d) asigură menținerea ordinii, în condițiile regulamentului de organizare și funcționare a consiliului local;

e) supune votului consilierilor locali orice problemă care intră în competența de soluționare a consiliului local;

f) aplică, daca este cazul, sancțiunile prevăzute la art. 233 alin. (1) din OUG nr.57/2019 sau propune consiliului aplicarea unor asemenea sancțiuni, după caz;

g) îndeplinește alte atribuții prevăzute de lege, de regulamentul de organizare și funcționare a consiliului local sau alte însărcinări date de catre consiliul local.

**Art.3.**Secretarul general al comunei Grădiștea va asigura comunicarea prezentei hotărâri Instituţiei Prefectului - judeţul Vâlcea în vederea exercitării controlului de legalitate, primarului comunei şi domnului consilier ales președinte de ședința al Consiliului Local, precum și aducerea la cunostința publică prin afișare la sediul Consiliului Local și pe site-ul propriu.

**PREȘEDINTE DE ȘEDINȚĂ**, **CONTRASEMNEAZĂ PENTRU LEGALITATE,**

**CONSILIER LOCAL, SECRETAR GENERAL,**

DABU Vasile *jurist* COCOȘ-BARBU Milemtina

**Grădiștea, 30 iulie 2021**